Vaghinak Sarkissian

Vaghinak Sarkissian (n. je nekonata jaro, probable inter 1860 kaj 1880, mortis en 1931) estis persa esperantisto.

Li lernis Esperanton en 1911 kaj multe propagandis ĝin en Persio, ĉefe en Tabriz, Teherano kaj Sultanabad.[?]Estas pluraj loĝlokoj de tiu nomo, plej verŝajnas la urbo en provinco Rezaa Ĥorasano en la nordorienta landoparto - la aliaj lokoj samnomaj ĉiuj estas signife pli etaj. En 1925 fondiĝis grupoj en Sultanabad (Vaghinak Sarkisjan kaj Reza Tahert gvidis kursojn) kaj en Tabriz (Ati Akber Nemseĉi).

Dum vojaĝo al Kaŝano Sarkissian malsaniĝis kaj nelonge post la reveno hejmen mortis. Lian entombigon ĉeestis esperantista grupo, kiu metis sur lian tombon florkronon kun la verda stelo. Bahmen Shidani, delegito de UEA, adiaŭis la mortinton memorigante pri liaj meritoj por Esperanto.

 Notoj kaj referencoj 

 Eksteraj ligiloj 
 Nekrologo de Vaghinak Sarkissian en Esperanto, n-ro 4, 1931
 prezenteto de li inter la landaj esperantaj pioniroj en la revuo Irana Esperantisto, n-ro 18, dua serio, somero 2016, paĝo 6

Kategorio:Iranaj esperantistoj
Kategorio:Naskiĝjaro nekonata